PÖYTÄKIRJA
Hallituksen kokous 13/2011 
Iltakoulu ry. 
Aika: tiistai 25.10.2011 klo. 16:00 
Paikka: päätalo C1 
 
Läsnäolijat:
Aki Luoto, puheenjohtaja
Saara Kuittinen, sihteeri
Salla-Riina Hokkanen
Maiju Ranta, poistui kokouksesta kello 16:52
Nelli Manninen
Petter Nissinen
Jussi Naski
Johanna Kaunisvaara
Marja Avonius, saapui kokoukseen klo 16:14
Mari Kettunen, saapui kokoukseen klo 16:45
Maria Koirikivi, saapui kokoukseen klo 16:45

1.	Kokouksen avaus 
Puheenjohtaja avasi kokouksen klo 16:10.

2.	Laillisuus ja päätösvaltaisuus 
Kokous todettiin lailliseksi ja päätösvaltaiseksi.

3.	Pöytäkirjantarkastajien valinta 
Pöytäkirjan tarkastajiksi valittiin Salla-Riina Hokkanen ja Petter Nissinen.

4.	Esityslistan hyväksyminen 
Esityslista hyväksyttiin sellaisenaan.

Marja Avonius saapui kokoukseen klo 16:14.

5.	Ilmoitusasiat ja posti 
Postissa oli tullut P-Klubin vuosijuhlakutsu. Päätettiin, että Nelli Manniselle ja Marja Avoniukselle korvataan puolet osallistumiskuluista P-Klubin vuosijuhlille.

6.	Talous 
Talouden todettiin olevan kunnossa. Johanna Kaunisvaara totesi toimittaneensa laskut kaikille vuosijuhlasponsoreille. 

7.	POP2011
Aki Luoto kertoi päivään liittyvien valmisteluiden olevan hyvällä mallilla.
Suoritimme myös tehtävänjaon päivään liittyen. Lisäksi sovimme, että Aki Luodolle korvataan tapahtuman kiertopalkinnosta aiheutuvat kulut. Myös kollegasitsien osalta valmistelujen todettiin olevan kunnossa. Tämän hetkisen arvion mukaan sitsit tulevat tuottamaan voittoa. Suunnittelimme myös lauantaiaamulle (29.10.) yhteistä aamiaista Klubille. 

Mari Kettunen ja Maria Koirikivi saapuivat kokoukseen klo 16:45.
Maiju Ranta poistui klo 16:52

8.	Lenin-museo
Jussi Naski kertoi suunnittelevansa vierailua Lenin-museoon keskiviikolle 9.11.  Museovierailun jälkeen olisi tarkoitus kokoontua Ilmarin saunatilaan.  

9.	 JKY/Kopo -päivitys 
Muistutettiin lauantain 12.11. JKY-seminaarista. Tapahtuman yksityiskohdat tarkentunevat lähempänä.

10.	Vuosijuhlat-päivitys 
Kokonaisuudessaan vuosijuhlien valmistelujen todettiin olevan aikataulussa. Sovimme, että otamme vastaan 120 ilmoittautumista. Jos tilanne vaatii, voidaan ottaa muutama henkilö lisää. Kuitenkin niin, että ehdoton henkilömäärä musiikkiopistolle on 132 henkilöä. Vuosijuhlajärjestelyissä voidaan käyttää Noomi Saarisen ja Ilmari Uljaksen autoa. Heille korvataan auton käytöstä aiheutuneet bensakulut. 

Juhlaviikonlopun aikataulusta sovittiin seuraavaa: 
-perjantaina 18.11. klo 19.30-21.30 pöytien järjestely musiikkiopistolla
-lauantaina 19.11. klo 14-15 narikkapäivystys Sorin klubilla
-sunnuntaina 20.11. klo 10-12 opiston tilojen siivous
-sunnuntaina 20.11. klo 12 alkaen silliaamiainen Attilan tiloissa	
	
11.	Ekskursio 2012
Ekskursion suunnittelu aloitetaan palaverilla keskiviikkona 26.10. klo 11-12 Linnassa luokassa 3017.

12.	Alumni-toiminta
Jäsenistöltä tuli ehdotus Iltakoulun Alumni-toiminnan virkistämisestä.
Jaana Harmokivi, Miika Tomi, Leea Rautanen ja Johanna Kaunisvaara kokoustavatkin lähiaikoina Iltakoulun alumnitoiminnan puitteissa ja selvittävät uusia mahdollisuuksia toiminnalle. 

13.	Muut menneet ja tulevat tapahtumat 
Haalarikastajaiset
Järjestetään tiistaina 1.11.  Tapahtuman haalarimerkit on tilattu.

Tulevat saunaillat
Seuraava saunailta järjestetään torstaina 24.11.

Global Dignity Day
Iltakoulu vieraili Espoossa keskiviikkona 19.10. kuuntelemassa Norjan prinssi Haakonia, Pekka Himasta, John Hope Bryantia, Martti Ahtisaarta ja Desmond Tutua.

Moreenia-vierailu
Järjestetään marraskuun aikana.

Muut tulevat tapahtumat 
Keskiviikkona 2.11. Interaktio järjestää Halloween-bileet Yo-talolla.
Syyskokous pidetään keskiviikkona 30.11. klo 17. 
Rakastu Iltakouluun –infotilaisuus pidetään tiistaina 22.11. klo 16. 

14.	META 
Ei muita esille tulevia asioita.

15.	Seuraavasta kokouksesta sopiminen 
Seuraava kokous pidetään maanantaina 7.11. klo 15.

16.	Kokouksen päättäminen 
Puheenjohtaja päätti kokouksen klo 17:50.

Aki Luoto							Saara Kuittinen	
Puheenjohtaja							Sihteeri

Salla-Riina Hokkanen						Petter Nissinen
Pöytäkirjantarkastaja						Pöytäkirjantarkastaja